АҞӘА, абҵара 6 – Sputnik. Имҩаԥгаз ақәгыларақәа реихшьаалақәа рыла Аԥснытәи акоманда ахьтәы медалқәа аки, аразны медалқәа фбеи, абҩа иалху амедалқәа ҩбеи ранашьахеит ҳәа аанацҳауеит Аԥсны аспорт азы Аҳәынҭеилакы.
"Актәи аҭыԥ ианашьахеит Илиа Дочиа, аҩбатәи — Анри Қәаранӡиа, Инал Тарканов, Наур Аџьынџьал, Гарри Ҵәыџьба, Зураб Мурадиан, Шьааб Ҵәыџьба, ахԥатәи аҭыԥ – Сергеи Дочиа, Джахар Саламгириев" ҳәа аҳәоит аилак адырраҭараҿы.
Аиндаҭлара иалахәын 150-ҩык аспортсменцәа: Волгоградтәи аобласт, Ставропольтәи атәылаҿацә, Астрахантәи аобласт, Краснодартәи атәылаҿацә, Ростовтәи аобласт, КБР, КЧР, Ареспублики Ҟрым, Ареспубликақәа Даӷьсҭан, Аԥсны ркомандақәа.
Арԥарацәеи аҭыԥҳацәеи рыбжьара карате кекусинкаи азы Аладатәии Аҩада-Кавказтәии Афедералтә округқәа реиндаҭлара иалахәын Аԥснытәи акомандагьы. Аиндаҭлара мҩаԥысуан Волгоград, абҵара 5 азы.
Аԥснытәи акоманда ахьӡала иқәгылан 16-ҩык аспортсменцәа.